open-index/open-wikipedia-markdown huggingface dataset:
เครื่องทวนสัญญาณเพื่อการค้นหาและช่วยเหลือผ่านระบบระบุบ่งชี้อัตโนมัติ

thumb|140px|เครื่อง AIS S.A.R.T.
**เครื่องทวนสัญญาณเพื่อการค้นหาและช่วยเหลือผ่านระบบระบุบ่งชี้อัตโนมัติ** () เป็นอุปกรณ์วิทยุแบบครบวงจรที่ใช้ในการระบุตำแหน่งของยานช่วยชีวิตหรือเรือที่ได้รับความเสียหาย และส่งรายงานตำแหน่งอย่างต่อเนื่องโดยใช้มาตรฐานระบบระบุบ่งชี้อัตโนมัติ (AIS) คลาส A โดยตำแหน่งและเวลาจะได้รับการผสานข้อมูลในเครื่อง AIS-SART ซึ่งใช้ข้อมูลจากเครื่องรับระบบนำทางด้วยดาวเทียม (GNSS) (เช่นระบบกำหนดตำแหน่งบนโลก)

ระบบแจ้งเหตุฉุกเฉินและเพื่อความปลอดภัยทางทะเลทั่วโลก (GMDSS) บนเรือนั้นจะประกอบไปด้วยอุปกรณ์ค้นหาและช่วยเหลือในการระบุตำแหน่งอย่างน้อย 1 เครื่อง โดยอุปกรณ์นี้อาจจะเป็น AIS-SART (ตามข้อบังคับตั้งแต่ 1 มกราคม พ.ศ. 2553) หรือเครื่องทวนสัญญาณเพื่อการค้นหาและช่วยเหลือ (radar-SART, Search and Rescue Transponder)

เครื่อง AIS-SART ได้รับการประสานข้อมูลตำแหน่งที่ตั้งและเวลาจากเครื่องรับ GNSS แบบติดตั้งในเครื่อง โดยในเวลา 1 นาที ตำแหน่งจะถูกส่งเป็นชุดข้อความที่เหมือนกันจำนวนแปดข้อความ (สี่ข้อความบนความถี่ 161.975 MHz และสี่ข้อความบน 162.025 MHz) ซึ่งรูปแบบการส่งนี้สร้างความเป็นไปได้สูงที่ข้อความอย่างน้อยหนึ่งข้อความจะถูกส่งไปยังระยะสูงสุดของคลื่นสัญญาณที่ถูกส่งออกไป

โดยทั่วไป เครื่อง AIS-SART นั้นจะมีรูปทรงกระบอกและมีสีสันที่สดใส มักจะมีขนาดความสูง 151 มิลลิเมตร (ประมาณ 10 นิ้ว) และหนัก 450 กรัม (ประมาณ 1 ปอนด์) 

ข้อมูลจำเพาะ (IEC 61097-14 Ed 1.0) ของ AIS-SART นั้นได้รับการกำหนดและพัฒนาโดยคณะทำงาน TC80 AIS ของคณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์ (IEC) ซึ่งเครื่อง AIS-SART นั้นได้ถูกเพิ่มเข้าไปในข้อกำหนดของระบบแจ้งเหตุฉุกเฉินและเพื่อความปลอดภัยทางทะเลทั่วโลก (GMDSS) มีผลตั้งแต่วันที่ 1 มกราคม พ.ศ. 2553

## ดูเพิ่ม

* เครื่องวิทยุคมนาคมบอกตำแหน่งผ่านดาวเทียมในกรณีฉุกเฉิน (EPIRB)
* ระบบติดตามข้อมูลเรือระยะไกล (LRIT)
* วิทยุทางทะเล ย่านความถี่วีเอชเอฟ
* ระบบระบุบ่งชี้อัตโนมัติ (AIS)
* ระบบแจ้งเหตุฉุกเฉินและเพื่อความปลอดภัยทางทะเลทั่วโลก (GMDSS)

## อ้างอิง

หมวดหมู่:การสื่อสารทางทะเล
หมวดหมู่:การสื่อสารในภาวะฉุกเฉิน
หมวดหมู่:อุปกรณ์กู้ภัย
โกเอียลรอ

300px|thumb|ไปรษณียากร (ค.ศ. 1967) พร้อมภาพวาด “เลนินกับแผนที่โกเอียลรอ” (ค.ศ. 1957)
**โกเอียลรอ** () เป็นแผนการแรกในการฟื้นฟูและพัฒนาเศรษฐกิจของรัสเซียโซเวียต แผนนี้กลายเป็นต้นแบบของแผนห้าปีที่คณะกรรมการการวางแผนรัฐร่างไว้ โกเอียลรอเป็นการทับศัพท์จากตัวย่อภาษารัสเซียสำหรับ "คณะกรรมาธิการเพื่อการผลิตพลังงานไฟฟ้ารัฐรัสเซีย" (**Го**сударственная комиссия по **эл**ектрификации **Ро**ссии **''โก**ซูดาร์สตเวนนายา โคมีซซียา โป **เอียล**เลคตรีฟีคาซี **รอ**สซี'')

คณะกรรมาธิการและแผนควบคุมดูแลโดยวลาดีมีร์ เลนิน ความเชื่อของเลนินในความสำคัญส่วนกลางของการผลิตไฟฟ้าเพื่อความสำเร็จของลัทธิคอมมิวนิสต์นั้นแสดงอยู่ในคำกล่าวของเขา:

คณะกรรมาธิการก่อตั้งขึ้นโดยคณะผู้บริหารสูงสุดแห่งสภาเศรษฐกิจแห่งชาติสูงสุด เมื่อวันที่ 21 กุมภาพันธ์ ค.ศ. 1920 ตามมติของรัฐสภาโซเวียตแห่งรัสเซียทั้งปวงในการพัฒนาแผนการผลิตพลังงานไฟฟ้าเมื่อวันที่ 3 กุมภาพันธ์ ค.ศ. 1920 ผู้อำนวยการของคณะกรรมาธิการคือเกียบ ครจีจานอฟสกี มีนักวิทยาศาสตร์และวิศวกรประมาณ 200 คนเข้าร่วม เช่นเกนรีฮ์ กราฟตีโอ อีวาน อะเลคซันดรอฟ มีฮาอิล ชาเตเลียน และคนอื่น ๆ ภายในสิ้น ค.ศ. 1920 คณะกรรมาธิการได้จัดทำ "แผนการผลิตพลังงานไฟฟ้าของสหพันธ์สาธารณรัฐสังคมนิยมโซเวียตรัสเซีย" ("План электрификации Р.С.Ф.С.Р") ซึ่งได้รับการอนุมัติในเวลาต่อมาในการประชุมรัฐสภาโซเวียตแห่งรัสเซียทั้งปวงครั้งที่ 8 ในวันที่ 22 ธันวาคม ค.ศ. 1920 และได้รับการเห็นชอบโดยคณะกรรมการราษฎร (รัฐบาลโซเวียต) เมื่อวันที่ 21 ธันวาคม ค.ศ. 1921

แผนนี้เป็นตัวแทนของการปรับโครงสร้างเศรษฐกิจครั้งใหญ่ของสหภาพโซเวียตโดยอิงจากการใช้พลังงานไฟฟ้าทั้งหมดของประเทศ เป้าหมายที่ระบุไว้ของเลนินคือ "...การจัดระบบอุตสาหกรรมบนพื้นฐานของเทคโนโลยีที่ทันสมัยและขั้นสูง ในเรื่องการใช้พลังงานไฟฟ้าซึ่งจะทำให้เกิดการเชื่อมโยงระหว่างเมืองและชนบท จะยุติการแบ่งแยกระหว่างเมืองและประเทศ จะทำให้สามารถยกระดับวัฒนธรรมในชนบทและเอาชนะได้ แม้แต่ในดินแดนที่ห่างไกล ความล้าหลัง ความไม่รู้ ความยากจน โรคภัยไข้เจ็บ และความป่าเถื่อน"

## อ้างอิง

## แหล่งข้อมูลอื่น
*  85th anniversary of GOELRO plan at the website of RAO UES
* Map of the electrification from the Great Soviet Encyclopedia

หมวดหมู่:เศรษฐกิจของสหภาพโซเวียต
ตำบลบ้านตาล

**ตำบลบ้านตาล** อาจหมายถึง
* ตำบลบ้านตาล อำเภอบำเหน็จณรงค์ จังหวัดชัยภูมิ
* ตำบลบ้านตาล อำเภอฮอด จังหวัดเชียงใหม่
ความสัมพันธ์ยูโกสลาเวีย–ลิเบีย

**ความสัมพันธ์ยูโกสลาเวีย–ลิเบีย** เป็นความสัมพันธ์ระหว่างประเทศในอดีตระหว่างสหพันธ์สาธารณรัฐสังคมนิยมยูโกสลาเวียกับลิเบีย โดยทั้งสองประเทศสถาปนาความสัมพันธ์ทางการทูตอย่างเป็นทางการในปี 1955

ในช่วงสงครามเย็น ทั้งสองประเทศมีส่วนร่วมอย่างแข็งขันในขบวนการไม่ฝักใฝ่ฝ่ายใด ยูโกสลาเวียเป็นสมาชิกหลักของขบวนการซึ่งสนับสนุนให้มีความสัมพันธ์ที่เท่าเทียมระหว่างสองกลุ่มในช่วงสงครามเย็น ถึงกระนั้นยูโกสลาเวียก็สนับสนุนความร่วมมืออย่างใกล้ชิดระหว่างชาติยุโรปและเมดิเตอร์เรเนียนที่เป็นสมาชิกขบวนการ เพื่อรับมือกับความริเริ่มรวมกลุ่มเฉพาะชาติเอเชียและแอฟริกาหรือเฉพาะชาติในสามทวีป (เอเชีย แอฟริกา และลาตินอเมริกา) ยูโกสลาเวียมองว่าความริเริ่มเหล่านี้เป็นความพยายามของสหภาพโซเวียตที่จะบ่อนทำลายและลดทอนบทบาทของยูโกสลาเวียและชาติเมดิเตอร์เรเนียนภายในขบวนการ

ยอซีป บรอซ ตีโต ประธานาธิบดียูโกสลาเวีย เดินทางเยือนลิเบียอย่างเป็นทางการสามครั้งในปี 1970, 1977 และ 1979 และพระเจ้าอิดริสที่ 1 แห่งลิเบียเสด็จพระราชดำเนินเยือนยูโกสลาเวียระหว่างวันที่ 8–21 สิงหาคม 1969 และพันเอก มูอัมมาร์ กัดดาฟี เดินทางเยือนยูโกสลาเวียในช่วงที่ประธานาธิบดีตีโตยังมีชีวิตอยู่ในปี 1973, 1977 และ 1978 ความสัมพันธ์ที่แน่นแฟ้นระหว่างทั้งสองประเทศพัฒนานำไปสู่การพัฒนาการค้าทางการทหารในที่สุด โดยลิเบียเป็นลูกค้าอาวุธหลักของยูโกสลาเวีย และในบรรดาอุปกรณ์อื่น ๆ โดยได้ซื้อเครื่องบินเจ็ตกาเลบ เก-2 ที่ผลิตในยูโกสลาเวีย 116 ลำ  และความร่วมมือทางเศรษฐกิจได้พัฒนาในด้านอื่น ๆ ที่ไม่ใช่ทางการทหารอย่างเดียว โดยมีบริษัทและคนงานชาวยูโกสลาเวียจำนวนหนึ่งทำงานในลิเบีย และมีเที่ยวบินระหว่างซาราเยโว–เบลเกรด–ตริโปลีเปิดให้บริการประมาณ 2 หรือ 3 ครั้งต่อสัปดาห์ แม้ว่ายูโกสลาเวียจะเป็นรัฐสังคมนิยมในยุโรปที่มีความสัมพันธ์ใกล้ชิดที่สุดกับสหรัฐ แต่ยูโกสลาเวียประณามการทิ้งระเบิดในลิเบียของสหรัฐเมื่อปี 1986
## ดูเพิ่ม
* ยูโกสลาเวียกับขบวนการไม่ฝักใฝ่ฝ่ายใด
* ความสัมพันธ์เซอร์เบีย–ลิเบีย
## อ้างอิง

หมวดหมู่:ความสัมพันธ์ทวิภาคีของประเทศเซอร์เบีย
หมวดหมู่:ความสัมพันธ์ระหว่างประเทศ
เปนูเอล

**เปนูเอล** (ฮีบรู:  *Pənūʾēl*) เป็นสถานที่ที่กล่าวถึงคัมภีร์ฮีบรูว่าไม่ห่างจากสุคคท โดยอยู่ทางตะวันออกของแม่น้ำจอร์แดนและทางใต้ของแม่น้ำยับบอก ในบริเวณที่ปัจจุบันคือประเทศจอร์แดน

ในหนังสือปฐมกาลกล่าวถึงเปนูเอลเป็นสถานที่ที่ยาโคบปล้ำสู้กับทูตสวรรค์ ส่วนใน 1 พงศ์กษัตริย์กล่าวถึงเปนูเอลเป็นเมืองหลวงของเยโรโบอัม กษัตริย์องค์แรกแห่งราชอาณาจักรอิสราเอลทางตอนเหนือที่พระองค์ป้องกัน

## รายงานจากพระคัมภีร์
รายงานจากคัมภีร์ไบเบิล ยาโคบเป็นผู้ตั้งชื่อบริเวณว่า *เปนูเอล* ("พระพักตร์​พระเจ้า"):

ณ บริเวณนี้ยาโคบปล้ำสู้ (ปฐมกาล 32:24–32) "กับทูตสวรรค์" (โฮเซอา 12:4) "จนเวลารุ่งสาง" นั่นทำให้พระผู้เป็นเจ้า (หรือทูตสวรรค์) เปลี่ยนชื่อยาโคบเป็น "อิสราเอล" (ปฐมกาล 32:28) ซึ่งตีความตามความหมายที่แท้จริงว่า "เขาผู้สู้กับพระเจ้า" (แปลตรงตัว "พระเจ้ามีความพยายาม")

ต่อมามีการกล่าวถึงเปนูเอลในหนังสือผู้วินิจฉัย ชายผู้หนึ่งในสถานที่นี้ไม่ให้ขนมปังแก่กิเดียนและชาย 300 คนขณะรุกไล่ชาวมีเดียน (ผู้วินิจฉัย 8:1-21) เมื่อกิเดโอนกลับมา เขาก็พังหอคอยที่นั่นและสังหารคนในเมืองทั้งหมด

‘Pnuel’ เป็นชื่อสามัญของชายในวัฒนธรรมอัสซีเรีย

นักวิชาการบางส่วนพิจารณาว่าเนื้อหาในปฐมกาล 32–35 รวมถึงรายงานยาโคบได้รับการเปลี่ยนชื่อเป็นอิสราเอลที่เปนูเอล อาจเพิ่มในภายหลังเพื่อนำเสนอโครงสร้างอำนาจใหม่ที่มีศูนย์กลางอยู่ที่การสถาปนาสถานที่ศักดิ์สิทธิ์ในภาคเหนือ (เปนูเอล, เชเคม และเบธเอล)

## การระบุสถานที่
นักวิชาการพระคัมภีร์เคยระบุที่ตั้งเปนูเอลด้วยยอดเขาสองยอดของตุลูลุษษะฮับในบริเวณที่ปัจจุบันคือจอร์แดนจนกระทั่ง ค.ศ. 1970 เมื่ออิงจากรายงานในหนังสือปฐมกาล นักวิชาการเชื่อว่าเปนูเอลเป็นที่ตั้งของสถานที่ศักดิ์สิทธิ์ และคาดว่าต้องมีวิหารจากสมัยยุคเหล็ก 1 หรือยุคก่อนหน้าบนยอดเขาใดยอดเขาหนึ่ง เนื่องจากไม่มีผู้ค้นพบโครงสร้างนั้น จึงเริ่มมีคนตั้งคำถามถึงสิ่งนี้

Israel Finkelstein นักโบราณคดีชาวอิสราเอลร่วมสมัย เสนอแนะว่าตนมองยอดเขาสองแห่งเป็นสองสถานที่ต่างหากที่น่าจะมีชื่อเฉพาะในสมัยโบราณ เขาเสนอแนะว่าเนินขนาดใหญ่ทางตะวันตก (ตุลูลุษษะฮับ อัลฆ็อรบี) เป็นมาหะนาอิม และเนินทางตะวันออก (ตุลูลุษษะฮับ อัชชัรกี) เป็นเปนูเอล

## อ้างอิง

หมวดหมู่:สถานที่ในคัมภีร์โตราห์
หมวดหมู่:ยาโคบ
หมวดหมู่:หนังสือปฐมกาล
หมวดหมู่:ราชอาณาจักรอิสราเอล (สะมาเรีย)
การสังหารหมู่ที่เบเอรี

ระหว่างที่กลุ่มฮะมาสเปิดฉากโจมตีอิสราเอลเมื่อวันที่ 7 ตุลาคม พ.ศ. 2566 นักรบฮะมาสประมาณ 70 นาย ได้ก่อการสังหารหมู่ที่เบเอรี () ซึ่งเป็นกิบบุตส์ (นิคมการเกษตร) แห่งหนึ่งของอิสราเอลที่ตั้งอยู่ใกล้กับฉนวนกาซา มีผู้เสียชีวิตอย่างน้อย 130 ราย ในจำนวนนี้มีผู้หญิง (ซึ่งรวมถึงวีวีอัน ซิลเวร์ นักเคลื่อนไหวเรียกร้องสันติภาพ) เด็ก และทารก หรือคิดเป็น 10% ของประชากรทั้งหมดของกิบบุตส์เบเอรี และมีบ้านจำนวนหลายสิบหลังที่ถูกวางเพลิง เหตุการณ์นี้เกิดขึ้นในช่วงเวลาเดียวกันกับการสังหารหมู่และการรบในชุมชนอิสราเอลอื่น ๆ ที่ตั้งอยู่ใกล้กัน เช่น เนติฟฮาอาซาราฮ์, กฟาร์อาซาฮ์ และเรอิม หนังสือพิมพ์หลายหัวรายงานว่าการสังหารหมู่ครั้งนี้เป็นการก่อการร้าย เปรียบเทียบความโหดเหี้ยมของการสังหารหมู่ครั้งนี้กับการสังหารของไอซิส

ในการโจมตีครั้งนี้มีการจับตัวประกันซึ่งนำไปสู่การเผชิญหน้ากับกองกำลังป้องกันอิสราเอล

## อ้างอิง

หมวดหมู่:การสังหารหมู่ในประเทศอิสราเอล
หมวดหมู่:สงครามอิสราเอล–ฮะมาส พ.ศ. 2566
พิพิธภัณฑ์วัฒนธรรมอัลเกาะรอเราะฮ์

**พิพิธภัณฑ์วัฒนธรรมอัลเกาะรอเราะฮ์** () เป็นพิพิธภัณฑ์ในหมู่บ้านอัลเกาะรอเราะฮ์ ใกล้กับเมืองคอนยูนิสในฉนวนกาซา พิพิธภัณฑ์ก่อตั้งขึ้นในปี 2016 โดยจัดแสดงเนื้อหาเกี่ยวกับโบราณคดีและประวัติศาสตร์ในพื้นที่ ของสะสมของพิพิธภัณฑ์เก็บรวบรวมโดยบรรดาผู้ก่อตั้งพิพิธภัณฑ์และสมาชิกของชุมชนท้องถิ่น พิพิธภัณฑ์ถูกกองกำลังอิสราเอลทำลายระหว่างสงครามกับฮะมาสในเดือนตุลาคม 2023

## ภูมิหลัง
พิพิธภัณฑ์นี้ตั้งขึ้นในปี 2016 ในหมู่บ้านอัลเกาะรอเราะฮ์ใกล้กับเมืองคอนยูนิส ทางตอนใต้ของฉนวนกาซา ก่อตั้งขึ้นโดยบุคคล 6 คน ซึ่งรวมถึงมุฮัมมัด อะบู ละฮียะฮ์ () ผู้อำนวยการพิพิธภัณฑ์ และนัจญ์ลาอ์ อะบู ละฮียะฮ์ () ภรรยา มุฮัมมัดสนใจโบราณคดีท้องถิ่นมาตั้งแต่เด็ก ส่วนนัจญ์ลาอ์จบการศึกษาด้านโบราณคดีและศิลปศาสตร์จากมหาวิทยาลัยอิสลามกาซา

พิพิธภัณฑ์ดำเนินงานโดยได้รับมอบใบอนุญาตจากกระทรวงการท่องเที่ยวและโบราณคดีปาเลสไตน์ในฐานะพิพิธภัณฑ์เอกชน ตัวพิพิธภัณฑ์ตั้งอยู่ในอาคารยุ้งฉาง พิพิธภัณฑ์นี้ถือเป็นแห่งที่สองในพื้นที่ และเป็นแห่งแรกที่เป็นพิพิธภัณฑ์เอกชน การออกแบบพิพิธภัณฑ์มีเป้าหมายเพื่อให้ความรู้ผู้เข้าชมเกี่ยวกับมรดกทางวัฒนธรรมของปาเลสไตน์ และเพื่อให้ผู้เข้าชมรับรู้ถึงเอกลักษณ์ความเป็นปาเลสไตน์อย่างชัดเจนขึ้น

## ของสะสม
ของสะสมของพิพิธภัณฑ์มีมากกว่า 3,500 ชิ้น ซึ่งเป็นวัตถุทางโบราณคดี ประวัติศาสตร์ และเงินตราจากกาซา วัตถุต่าง ๆ มีอายุตั้งแต่ 4,000 ปีก่อนคริสต์ศักราชจนถึงสมัยปัจจุบัน ส่วนใหญ่เก็บสะสมมาหรือสมาชิกชุมชนท้องถิ่นเป็นผู้บริจาคให้ วัตถุชิ้นสำคัญของพิพิธภัณฑ์ เช่น งานโมเสกสมัยไบแซนไทน์, ดาบจากสมัยสงครามครูเสด, เษาบ์และอัญมณีที่สตรีสวมใส่ก่อนวันนักบะฮ์ ของสะสมยังรวมถึงวัตถุเกี่ยวกับการทหารที่มาจากสมัยปาเลสไตน์ใต้ปกครองอังกฤษ ในปี 2021 พิพิธภัณฑ์ร่วมฉลองวันมรดกปาเลสไตน์แห่งชาติ (National Day of Palestinian Heritage)

## ถูกทำลาย
พิพิธภัณฑ์ถูกกองกำลังอิสราเอลทิ้งระเบิดใส่จนเสียหายระหว่างการสงครามกับฮะมาสในเดือนตุลาคม 2023 ในฐานะส่วนหนึ่งของยุทธวิธีซึ่งพุ่งเป้าไปที่มรดกทางวัฒนธรรมของกาซา คล้ายกันกับเมื่อ 19 ตุลาคม ที่ซึ่งโบสถ์นักบุญโปร์ฟีริออสถูกทิ้งระเบิดทางอากาศ

## รางวัล
* รางวัลอีครอม-ชัรญะฮ์ สำหรับการฟื้นฟูมรดกทางวัฒนธรรม (2022)

## อ้างอิง


## แหล่งข้อมูลอื่น
*عملت الشابة نجلاء أبو نحلة على أنشاء متحف القرارة الثقافي بجهودها الخاصة บนยูทูบ (เป็นภาษาอาหรับ) โดย Jinha Agency
*نجلاء أبو نحلة شابة فلسطينية تؤسس متحف ثقافي في قطاع غزة บนยูทูบ (เป็นภาษาอาหรับ) โดย Jinha Agency
*บัญชีติ๊กต็อกอย่างเป็นทางการ

หมวดหมู่:พิพิธภัณฑ์ในรัฐปาเลสไตน์
หมวดหมู่:ฉนวนกาซา
แคนวา

**แคนวา** (Canva) เป็นแพลตฟอร์มการออกแบบกราฟิกออนไลน์ที่ใช้ในการสร้างกราฟิกและการนำเสนอบนสื่อสังคม

บริษัทได้ประกาศความตั้งใจที่จะทำการแข่งขันกับกูเกิล และไมโครซอฟท์ ในด้านซอฟต์แวร์สำนักงานด้วยผลิตภัณฑ์เว็บไซต์และไวต์บอร์ด 

## อ้างอิง

หมวดหมู่:ตราสินค้าออสเตรเลีย
หมวดหมู่:บริษัทของออสเตรเลีย
กิเดโอน

**กิเดโอน** (, ; ) มีอีกชื่อว่า **เยรุบบาอัล** และ **เยรุบเบเชท** เป็นผู้นำทหาร ผู้วินิจฉัย และศาสดาที่ได้เรียกร้องและมีชัยชนะเหนือมีเดียนตามที่ปรากฏในหนังสือผู้วินิจฉัย 6–8 จากคัมภีร์ฮีบรู

กิเดโอนเป็นบุตรของโยอาชจากตระกูลเอบีเอเซอร์ในเผ่ามนัสเสห์ และอาศัยอยู่ที่โอฟราห์ ในฐานะผู้นำของวงศ์วานอิสราเอล เขาได้รับชัยชนะเหนือกองทัพมีเดียน ด้วยกองกำลังจำนวน 300 นาย แม้ว่ามีข้อเสียเปรียบมากมาย
นักโบราณคดีในอิสราเอลใต้พบชิ้นส่วนเหยือกอายุ 3,100 ปีที่มีตัวอักษรที่เขียนด้วยหมึก 5 ตัวอักษร ซึ่งปรากฏชื่อของเยรุบบาอัล

## ชื่อ
Strong's Concordance ในคริสต์ศตวรรษที่ 19 ระบุชื่อ "เยรุบบาอัล" มาจาก "ให้บาอัลต่อสู้" ตามศัพทมูลวิทยาพื้นเมืองในหนังสือผู้วินิจฉัย 6:32 Lester Grabbe (2007) นักวิชาการพระคัมภีร์ ระบุว่า "[หนังสือวินิจฉัย] 6.32 ให้ศัพทมูลวิทยาชื่อของเขาที่ไม่มีแก่นสาร ชื่อนี้หมายถึงบางอย่าง เช่น 'ให้บาอัลยิ่งใหญ่

Strong ให้ความหมายของชื่อกิเดโอนเป็น "hewer" Simon John DeVries (1975) นักวิชาการพระคัมภีร์ เสนอแนะว่าชื่อนี้มีศัพทมูลวิทยาของ "driver"

ส่วน "เบเชท" ในชื่อ "เยรุบเบเชท" (2 ซามูเอล 11:21) หมายถึง "ความอัปยศ" นี่เป็นรูปที่ดัดแปลงแบบเคร่งศาสนาของ "บาอัล" ดังที่พบในชื่ออิชโบเชท โอรสของซาอูล และเมฟีโบเชท พระนัดดาของพระองค์

## ในศาสนาคริสต์

ในพันธสัญญาใหม่มีการกล่าวถึงกิเดโอนในบทที่ 11 ของจดหมายถึงชาวฮีบรู โดยปรากฏไว้ในโองการนี้:

## หลักฐานทางโบราณคดี
มีผู้ค้นพบชิ้นส่วนเหยือกอายุ 3,100 ปีในอิสราเอลที่มีจารึกอักษร 5 ตัวที่ปรากฏชื่อเยรุบบาอัล (อีกชื่อหนึ่งของกิเดโอน) วารสารสมิธโซเนียนรายงานว่า "อายุของสิ่งประดิษฐ์นี้สอดคล้องกับช่วงเวลาที่ปรากฎในหนังสือผู้วินิจฉัย"

## อ้างอิง
### อรรถาธิบาย

### อ้างอิง

### ข้อมูล

* 
* 
* 
* 
* 
* 
* 
* 
* 
* 
* 
* 

หมวดหมู่:บุคคลจากหนังสือผู้วินิจฉัย
หมวดหมู่:ผู้วินิจฉัยในคัมภีร์ฮีบรู
หมวดหมู่:มีเดียน
หมวดหมู่:นักบุญจากพันธสัญญาเดิม
กลเกมรัก

***กลเกมรัก*** () เป็นละครโทรทัศน์ไทยแนวโรแมนติก ดราม่า เค้าโครงเรื่องเดิมจาก *[[เงารักลวงใจ]]* ผลิตโดย บริษัท ซุปเปอร์ ฟูจิแมน จำกัด กำกับการแสดงโดย ศุทธสิทธิ์ เดชอินทรนารักษ์ นำแสดงโดย กิตติภณ ทิพยทยารัตน์ , ภาณุวัฒน์ เปรมมณีนันท์, เดนิส เจลีลชา คัปปุน, รัญชน์รวี เอื้อกูลวราวัตร, กฤตกานต์ ประสิทธิ์พานิช ออกอากาศตอนแรกวันพฤหัสบดีที่ 2 พฤศจิกายน พ.ศ. 2566 และออกอากาศตอนสุดท้ายเมื่อวันศุกร์ที่ 22 ธันวาคม พ.ศ. 2566 ทางช่อง 3 เอชดี

## นักแสดง

## รางวัล

## อ้างอิง
{
}

## แหล่งข้อมูลอื่น
* ดูละครกลเกมรัก ที่ Ch3Plus
* เรื่องย่อละคร กลเกมรัก : Kapook
* เรื่องย่อละคร กลเกมรัก : MGR Online
* เรื่องย่อละคร กลเกมรัก : Sanook

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
พรรคกรีน (สหราชอาณาจักร)

**พรรคกรีนแห่งอังกฤษและเวลส์** เป็นพรรคกรีนและซ้ายในอังกฤษและเวลส์ ตั้งแต่เดือนตุลาคม 2564 คาร์ล่า เดนเยอร์ และ เอเดรียน แรมซีย์ ดำรงตำแหน่งเป็นหัวหน้าพรรคร่วมกัน โดยปัจจุบันมีผู้แทนในสภาสามัญชน 1 คน สภาขุนนาง 2 คน สมัชชาลอนดอน 3 คน และมีผู้แทนในระดับท้องถิ่นเฉพาะในอังกฤษและเวลส์กว่า 700 คน

อุดมการณ์ของพรรคเป็นการผสมผสานแนวคิดระหว่างสิ่งแวดล้อมนิยมกับนโยบายเศรษฐกิจแบบฝ่ายซ้ายรวมไปถึงการใช้งบประมาณอย่างคุ้มค่าและการควบคุมบริการสาธารณะภายในท้องถิ่น สนับสนุนระบบเศรษฐกิจที่มั่นคงภายใต้การแทรกแซงระบบทุนนิยม เปลี่ยนระบบเลือกตั้งจากระบบแบ่งเขตคะแนนสูงสุดเป็นการเลือกตั้งระบบสัดส่วน ผลักดันประเด็นก้าวหน้า เช่น สิทธิเสรีภาพพลเมือง สิทธิสัตว์ เสรีภาพของกลุ่มคน LGBTQAI+ การปฏิรูปนโยบายยาเสพติด การประกันรายได้ขั้นพื้นฐาน ในระดับยุโรปพวกเขาเป็นสมาชิกพรรคกรีนยุโรปและระดับสากลพวกเขาเป็นสมาชิกองค์กร Global Greens
## อ้างอิง

หมวดหมู่:พรรคการเมืองสหราชอาณาจักร
หมวดหมู่:ก่อตั้งในปี พ.ศ. 2533
SN 1998bw

thumb|ภาพบริเวณที่เกิดของ SN 1998bw ใน ESO 184-G82 ที่ถ่ายโดย (STIS) บนกล้องโทรทรรศน์อวกาศฮับเบิลของ NASA/ESA ภาพด้านซ้ายถ่ายด้วยฟิลเตอร์ "ชัดเจน" แบบบรอดแบนด์ของ STIS ภาพคอมโพสิตที่สร้างขึ้นโดยใช้ภาพย่านความถี่กว้างเดียวกัน (สีน้ำเงิน) และภาพที่ได้รับจากฟิลเตอร์สีแดง STIS (สีแดง) จะแสดงทางด้านขวา และรายละเอียดจากภาพนี้จะแสดงที่มุมขวาบนและรายละเอียดที่สูงขึ้นด้านล่างขวา
**SN 1998bw** เป็นมหานวดาราประเภท 1c แบบหายาก โดยมันถูดตรวจพบในวันที่ 26 เมษายน ค.ศ 1998 ในดาราจักรก้นหอย ESO 184-G82 ในกลุ่มดาวกล้องโทรทรรศน์ ซึ่งนักดาราศาสตร์บางคนเชื่อว่าอาจเป็นตัวอย่างของการระเบิดไฮเปอร์โนวา เนื่องจากมีการเชื่อมโยงกับ GRB 980425 ซึ่งเป็นการปะทุแสงวาบของรังสีแกมมาที่เกิดขึ้นมาก่อน 1 วัน และเป็นครั้งแรกที่การปะทุแสงวาบของรังสีแกมมามีการเกี่ยวข้องกับมหานวดารา

## ดูเพิ่ม
* ESO 184-G82
* ไฮเปอร์โนวา
* แสงวาบของรังสีแกมมา
* ดาววอลฟ์–ราแย

หมวดหมู่:กลุ่มดาวกล้องโทรทรรศน์
หมวดหมู่:แสงวาบรังสีแกมมา
หมวดหมู่:ไฮเปอร์โนวา
หมวดหมู่:ดาววูล์ฟ-ราเยท์
พิพิธภัณฑ์เปศวาร์

**พิพิธภัณฑ์เปศวาร์** ()  เป็นพิพิธภัณฑ์ในเปศวาร์ ประเทศปากีสถาน เป็นที่รู้จักจากของสะสมจำพวกงานศิลปะพุทธที่มาจากภูมิภาคคันธาระ พิพิธภัณฑ์สถาปนาขึ้นในปี 1907 ในชื่อ "วิกตอเรียฮอลล์" เพื่อระลึกถึงราชินีวิกตอเรีย อาคารมีความสูงสองชั้น สร้างด้วยสถาปัตยกรรมที่ผสมผสานรูปแบบของอังกฤษ ฮินดู พุทธ และโมกุล  พิพิธภัณฑ์เริ่มแรกมีโถงจัดแสดงเดียว ต่อมามีการเพิ่มเติมอีกสองโถงในปี 1969–70 และมีการขยายอีกครั้งในปี 2004–05 ซึ่งเพิ่มอาคารอีกส่วนที่มีหอจัดแสดงสองหอ, ห้องจัดเก็บวัตถุโบราณ, พื้นที่ทำงานสำหรับเจ้าหน้าที่ของพิพิธภัณฑ์ ตลอดจนห้องทดลองของพิพิธภัณฑ์

พิพิธภัณฑ์เปศวาร์มีของสะสมจำพวกงานศิลปะพุทธยุคคันธาระมากที่สุดแห่งหนึ่งในโลก ของสะสมที่สำคัญเช่น พระพุทธรูปขนาบด้วยศาสนบุคคลอีกสองคน (Buddhist Triad) ซึ่งมีลักษณะคล้ายกันกับ *[[Brussels Buddha|พระพุทธรูปบรัสเซลส์]]* พระพุทธรูปจากซะฮ์รีบะฮ์โลล ซึ่งค้นพบในปี 1909 และมีน้ำหนักราว 1.5 ตัน สูง 3 เมตร นอกจากนี้ยังมีของสะสมจำพวกเงินตรา ประกอบด้วยเหรียญกษาปณ์ 8,625 เหรียญ ในจำนวนนี้ 4,510 ชิ้นมาจากสมัยก่อนอิสลาม เหรียญกษาปณ์ของพิพิธภัณฑ์ยังมีที่มาจากกรีกบักเตรีย, อินโดกรีก และกุษาณ เป็นต้น

## อ้างอิง

### บรรณานุกรม
*Frontier Archaeology Vol.II, 2004, Catalogue of Coins in the Peshawar Museum No.1 Kushan Period (ed. Ali, I), Directorate of Archaeology & Museums
*Frontier Archaeology Vol.IV, 2006, Catalogue of Coins No.2 Indo-Greek and Scytho-Parthian Period (ed. Ali, I), Directorate of Archaeology & Museums
เวลายูนิกซ์

เวลายูนิกซ์ปัจจุบัน`1701011947` (  )`2023-11-26T15:19:07+00:00`
right|thumb|220x220px| เวลายูนิกซ์ผ่านไปแล้ว  วินาทีในวันที่ 2001-09-09T01:46:40Z  มีการเฉลิมฉลองในเมืองโคเปนเฮเกน ประเทศเดนมาร์ก ในงานปาร์ตี้ที่จัดขึ้นโดย กลุ่มผู้ใช้ยูนิกซ์ในเดนมาร์ก เมื่อเวลา 03:46:40 น. ตามเวลาท้องถิ่น
**เวลายูนิกซ์** คือการแสดงวันที่และเวลาที่ใช้กันอย่างแพร่หลายในการคอมพิวเตอร์ โดยวัดเวลาตามจำนวนวินาที ที่ผ่านไปตั้งแต่ 00:00:00 UTC ในวันที่ 1&nbsp;มกราคม 1970 ยุคยูนิกซ์ โดยไม่มีการปรับเปลี่ยนใด ๆ เนื่องจากอธิกวินาที ในการคำนวณสมัยใหม่ บางครั้งค่าต่าง ๆ จะถูกจัดเก็บไว้โดยมีรายละเอียดที่สูงกว่านั้น เช่น ไมโครวินาที หรือ นาโนวินาที

เวลายูนิกซ์มีต้นกำเนิดมาจากเวลาระบบของระบบปฏิบัติการ Unix มีการใช้กันอย่างแพร่หลายในระบบปฏิบัติการ ระบบไฟล์ ภาษาโปรแกรม และ ฐานข้อมูล

## คำนิยาม
ปัจจุบัน เวลายูนิกซ์ถูกกำหนดให้เป็นจำนวนวินาที (โดยไม่นับอธิกวินาที) ที่ผ่านไปตั้งแต่ 00:00:00 น.UTC ในวันพฤหัสบดีที่ 1&nbsp;มกราคม 1970 ซึ่งเรียกว่า *[[ยุค (คอมพิวเตอร์)|ยุค]]ยูนิกซ์*  โดยทั่วไปเวลายูนิกซ์จะถูกเก็บเป็นจำนวนเต็มที่มีเครื่องหมาย

## หมายเหตุ

## อ้างอิง

หมวดหมู่:ยูนิกซ์
หมวดหมู่:มาตราเวลา
หมวดหมู่:ระบบการวัดเวลา
อีตามาร์ เบ็น กวีร์

**อีตามาร์ เบ็น กวีร์** (; เกิดวันที่ 6 พฤษภาคม ค.ศ. 1976) เป็นทนายและนักการเมืองขวาจัดชาวอิสราเอล ที่ดำรงตำแหน่งรัฐมนตรีว่าการกระทรวงความมั่นคงแห่งชาติ เขาเป็นสมาชิกรัฐสภาอิสราเอลและเป็นผู้นำพรรคอ็อตส์มาเยฮูดิต

เบ็น กวีร์ เป็นผู้ตั้งถิ่นฐานในเวสต์แบงก์ที่อิสราเอลครอบครอง เผชิญกับข้อหาประทุษวาจาต่อชาวอาหรับ และเป็นที่รู้จักจากการแขวนภาพบารูก โกลด์สไตน์ ผู้ก่อการร้ายชาวอิสราเอล-อเมริกันที่สังหารหมู่มุสลิมชาวปาเลสไตน์ 29 คนกับคนอื่นบาดเจ็บ 125 คนในการสังหารหมู่ที่ถ้ำบรรดาอัครบิดรที่ฮีบรอนเมื่อ ค.ศ. 1994 ไว้ในห้องนั่งเล่น หลังเข้าเล่นการเมืองจึงนำภาพนั้นออก ก่อนหน้านี้เขาเคยถูกตัดสินว่ามีความผิดฐานสนับสนุนกลุ่มก่อการร้ายที่มีชื่อว่ากัฆซึ่งสนับสนุนลัทธิคาฮัน อุดมการณ์ขบวนการไซออนิสต์ศาสนาสุดโต่ง 

อ็อตส์มาเยฮูดิต ("พลังยิว") พรรคที่สนับสนุนลัทธิคาฮันและต่อต้านชาวอาหรับภายใต้การนำของเขา ชนะที่นั่งในการเลือกตั้งสภานิติบัญญัติ ค.ศ. 2022 ไป 6 ที่นั่งใน และเป็นตัวแทนของสิ่งที่เรียกว่ารัฐบาลฝ่ายขวาและเข้มงวดที่สุดในประวัติศาสตร์อิสราเอล เขาได้เรียกร้องให้ขับไล่พลเมืองอาหรับในอิสราเอลที่ไม่จงรักภักดีต่ออิสราเอล เบ็น กวีร์ "เป็นที่รู้จักอย่างกว้างขวางในมุมมองและกิจกรรมอคติทางเชื้อชาติที่ต่อต้านอาหรับอย่างเปิดเผย" Eva Illouz นักสังคมวิทยาชาวอิสราเอล กล่าวว่าเบ็น กวีร์ เป็นตัวแทนของ "ลัทธิฟาสซิสต์ยิว"

เบ็น กวีร์ ถูกกล่าวหามานานแล้วว่าเป็นผู้ยั่วยุ ก่อนหน้านี้ได้ไปเยือนเนินพระวิหารหลายครั้งในฐานะนักเคลื่อนไหวและสมาชิกของรัฐสภา ข้อถกเถียงเรื่องการเดินขบวนผ่านย่านมุสลิมในบริเวณเมืองเก่าของเยรูซาเลม และจัดตั้งสำนักงานในย่านอัชชัยค์ญัรรอห์ที่เกิดการขับไล่ชาวปาเลสไตน์หลายครั้ง ณ วันที่ 3 มกราคม ค.ศ. 2023 เขาไปเยือนเนินพระวิหาร ซึ่งก็เป็นที่ตั้งของมัสยิดอัลอักศอ กระตุ้นให้เกิดกระแสวิพากษ์วิจารณ์จากนานาชาติว่าการเยือนของเขาเป็นการยั่วยุโดยเจตนา ส่วนในอาชีพทนาย เขาเป็นที่รู้จักจากการปกป้องกลุ่มหัวรุนแรงและผู้ก่อการร้ายชาวยิวในการพิจารณาคดีที่อิสราเอล

## อ้างอิง

หมวดหมู่:ทนายชาวอิสราเอล
หมวดหมู่:ผู้ตั้งถิ่นฐานชาวอิสราเอล
หมวดหมู่:ศิษย์เก่าจากวิทยาลัยวิชาการโอโน
หมวดหมู่:นักการเมืองพรรคอ็อตส์มาเยฮูดิต
หมวดหมู่:บุคคลจากฮีบรอน
พิพิธภัณฑ์อนุสาวรีย์ไซดัม

**พิพิธภัณฑ์อนุสาวรีย์ไซดัม** (, ) หรือพิพิธภัณฑ์คาร์คอริง (, )  เป็นพิพิธภัณฑ์ในประเทศมองโกเลียที่อุทิศให้กับจารึกออร์ค็อง () ตั้งอยู่ในเมืองคาร์คอริง () จังหวัดเออเวอร์คังไก ()

จัดแสดงอนุสาวรีย์ของบิลเกข่าน (เตอร์กิกเก่า: , ) และคูลเตกิน (เตอร์กิกเก่า: , ) ซึ่งถูกพบในภูมิทัศน์วัฒนธรรมหุบเขาออร์ค็อง ที่ได้รับการประกาศเป็นแหล่งมรดกโลกของยูเนสโก โดยอยู่ห่างจากพิพิธภัณฑ์ไปทางตะวันตกเฉียงเหนือ 47 กิโลเมตร 

พิพิธภัณฑ์แห่งนี้สร้างขึ้นในปี พ.ศ. 2551 โดยความร่วมมือกับองค์การความร่วมมือและประสานงานแห่งตุรกี (, ) มีการนำอนุสาวรีย์เหล่านั้นมาเก็บรักษาในพิพิธภัณฑ์เพื่อการอนุรักษ์โบราณวัตถุที่ดีกว่า และนำชิ้นงานจำลองไปตั้งไว้ ณ สถานที่ที่พบครั้งแรก

## อ้างอิง

## แหล่งข้อมูลอื่น
* 

อนุสาวรีย์ไซดัม
อนุสาวรีย์ไซดัม
อนุสาวรีย์ไซดัม
วิศวศานติสถูป

**วิศวศานติสถูป**, **วิศวสันติสถูป** หรือ **สถูปสันติภาพโลก** (; Vishwa Shanti Stupa) เป็นสันติสถูปสีชาวขนาดใหญ่ ตั้งอยู่ที่ราชคฤห์ อำเภอนาลันทา รัฐพิหาร ประเทศอินเดีย ลักษณะของสถูปมีสีขาว ทั้งสี่ทิศมีประดิษฐานพระพุทธรูปอยู่ สถูปตั้งอยู่ในสวนซึ่งเป็นส่วนหนึ่งของวัดพุทธแบบญี่ปุ่นขนาดเล็ก สถูปองค์นี้สร้างเสร็จในปี 1969 และมีการสร้างสถูปใหม่ตามมาในปี 1993 ซึ่งเป็นสถูปองค์ปัจจุบัน วิศวศานติสถูปที่ราชคฤห์เป็นหนึ่งในราว 80 สันติสถูปที่สร้างขึ้นทั่วโลกโดยองค์การศาสนาพุทธยุคใหม่ นิปปงซัง เมียวโฮจิ (Nipponzan Myohoji) ตามความปราถนาของนิชิดัตซุ ฟูจิอิ และได้รับอิทธิพลมาจากมหาตมา คานธี สันติสถูปของฟูจิอิสร้างขึ้นเพื่อตอบสนองต่อการทิ้งระเบิดนิวเคลียร์ในญี่ปุ่น โดยสถูปที่ราชคฤห์นี้เป็นสันติสถูปแรกของเขา

องค์สถูปตั้งอยู่ที่ความสูง 400 เมตร บนเขารัตนคีรี องค์สถูปมีความสูง 120&nbsp;ฟุต เส้นผ่านศูนย์แลาง 103&nbsp;ฟุต

## อ้างอิง

## แหล่งข้อมูลอื่น
* Siby K. Joseph, Bharat Mahodaya (eds), *Essays in Conflict Resolution*, Institute of Gandhian Studies, 2007
*
สถูปน้ำแข็ง

**สถูปน้ำแข็ง** () เป็นรูปแบบหนึ่งของวิธีการปลูกธารน้ำแข็ง ที่ใช้เพื่อสร้างธารน้ำแข็งเทียมสำหรับเก็บรักษาน้ำในฤดูหนาวในรูปของกองน้ำแข็งทรงกรวย โดยน้ำในฤดูหนาวที่ว่านี้หากไม่ได้เก็บรักษาก็จะเสียเปล่าไปโดยไม่ได้ใช้ประโยชน์ ในระหว่างฤดูร้อนซึ่งน้ำมักจะขาดแคลน น้ำแข็งเหล่านี้จะละลายเพื่อเพิ่มน้ำสำหรับใช้ในการเกษตร การทำทางน้ำและการแช่แข็งน้ำเพื่อใช้ในการชลประทานเช่นนี้มีมาหลายร้อยปีแล้ว กระทั่งโซนัม วังชุก ได้นำมาปรับใช้ในระดับมหภาคและทำให้แพร่หลายขึ้นในลาดัก ประเทศอินเดีย โครงการสถูปน้ำแข็งนี้ดำเนินงานโดยองค์การนอกรัฐ ขบวนการการศึกษาและวันธรรมของนักเรียนแห่งลาดัก เริ่มต้นดำเนินงานในเดือนตุลาคม 2013 และโครงการนำร่องเริ่มต้นในเดือนมกราคม 2014

เนื่องด้วยลาดักมีลักษณะภูมิประเทศเป็นทะเลทรายหนาว การเกษตรไม่สามารถมีได้ในฤดูหนาวเพราะดินแข็งตัวประกอบกับอุณหภูมิที่ต่ำ ส่วนในระหว่างฤดูใบไม้ผลิ ความต้องการน้ำเพื่อใช้ในการเพาะปลูกมีสูงขึ้น ในขณะที่ธารน้ำต่าง ๆ ในพื้นที่แห้งขอดลง ลาดักมีปริมาณน้ำฝนเฉลี่ยต่อปีอยู่ที่  ทำให้การเกษตรในลาดักพึ่งพาน้ำละลายจากธารน้ำแข็ง แต่เนื่องด้วยการเปลี่ยนแปรของสภาพอากาศ ลาดักเผชิญกับฤดูร้อนที่ร้อนขึ้น รวมถึงเวลาละลายของน้ำแข็งเพื่อนำน้ำมาใช้นั้นเกิดความคาดเคลื่อน ในช่วงฤดูใบไม้ผลิ น้ำจึงขาดแคลนอย่างมากโดยเฉพาะต่อการเกษตรและปศุสัตว์

ในเดือนตุลาคม 2013 โซนัม วังชุก ได้พัฒนาต้นแบบตัวอย่างแรกของสถูปน้ำแข็งสูง  โดยการแช่แข็งน้ำ  ในเลห์ น้ำส่งผ่านทางท่อมาจากต้นน้ำโดยใช้แรงโน้มถ่วง และไม่มีการใช้งานเครื่องจักรที่พึ่งพาไฟฟ้า สถูปน้ำแข็งนี้ละลายจนหมดในกลางเดือนพฤษภาคม 2014 แม้อุณหภูมิจะสูงกว่า 

โครงการสถูปน้ำแข็งและธารน้ำแข็งเทียมยังคงมีการพัฒนาต่อยอดเพื่อให้เกิดประสิทธิภาพสูงสุดต่อการชลประทานในลาดัก และนับตั้งแต่ปี 2019 ได้มีการจัดการแข่งขันประกวดธารน้ำแข็งเทียมขึ้นในลาดัก โดยในปี 2019 มีการสร้างสถูปน้ำแข็งรวม 12 ชิ้น และในปี 2020 มีมากกว่า 25 สถูปน้ำแข็งที่หมู่บ้านต่าง ๆ ในลาดักสร้างขึ้น

## อ้างอิง

## แหล่งข้อมูลอื่น
* วิดีโออธิบายเกี่ยวกับสถูปน้ำแข็ง (ภาษาอังกฤษ)
* Adaptation: Ice stupas of Ladakh ทางช่องพีบีเอส ดำเนินรายการโดยนักวิจัยสภาพภูมิอากาศ Alizé Carrère (ภาษาอังกฤษ)
เค็นโซ ทังเงะ

**เค็นโซ ทังเงะ** () เป็นสถาปนิกชาวญี่ปุ่น ผู้ได้รับรางวัลพริตซ์เกอร์เมื่อ ค.ศ. 1987 เป็นหนึ่งในสถาปนิกที่โดดเด่นที่สุดในศตวรรษที่ 20 เป็นผู้ผสมผสานรูปแบบญี่ปุ่นดั้งเดิมเข้ากับสถาปัตยกรรมสมัยใหม่ และมีผลงานออกแบบอาคารที่สำคัญในห้าทวีป ผลงานทางอาชีพของเขาครอบคลุมในครึ่งหลังของศตวรรษที่ 20 มีผลงานอันโดดเด่นหลายอาคารในโตเกียวและเมืองใหญ่ในญี่ปุ่น รวมถึงเมืองใหญ่ทั่วโลก เช่นเดียวกับผังเมืองและสิ่งแวดล้อมในโตเกียว

ทังเงะยังเป็นผู้ผลักดันอันมีอิทธิพลต่อรูปแบบสถาปัตยกรรมเมแทบอลิซึม ทังเงะได้รับอิทธิพลจากเลอกอร์บูซีเย นักปรัชญาสมัยใหม่ชาวสวิสตั้งแต่ทังเงะยังอายุยังน้อย ทังเงะรับรางวัลในระดับนานาชาติในปี 1949 เมื่อเขาชนะการแข่งขันสำหรับการออกแบบสวนอนุสรณ์สันติภาพฮิโรชิมะ เขาเป็นสมาชิกของ CIAM (Congres Internationaux d'Architecture Moderne) ในปี 1950

## อ้างอิง

หมวดหมู่:ศิษย์เก่าจากมหาวิทยาลัยโตเกียว
หมวดหมู่:บุคคลจากซาไก
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:สมาชิกเครื่องราชอิสริยาภรณ์วัฒนธรรม
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:ผู้ได้รับรางวัลพริตซ์เกอร์
หมวดหมู่:สถาปนิกชาวญี่ปุ่น
หมวดหมู่:บุคคลที่เสียชีวิตในปี พ.ศ. 2548
หมวดหมู่:บุคคลที่เกิดในปี พ.ศ. 2456
หมวดหมู่:บทความที่มีข้อความภาษาญี่ปุ่น
บรรษัทเงินทุนระหว่างประเทศ

**บรรษัทเงินทุนระหว่างประเทศ** (: IFC) เป็นสถาบันการเงินระหว่างประเทศที่ให้บริการ ด้านการลงทุน การให้คำปรึกษา และการจัดการสินทรัพย์ เพื่อส่งเสริมการพัฒนาภาคเอกชน ใน ประเทศกำลังพัฒนา IFC เป็นสมาชิกของกลุ่มธนาคารโลก และมีสำนักงานใหญ่ในกรุงวอชิงตัน ดี.ซี. ในสหรัฐ

บรรษัทก่อตั้งขึ้นเมื่อ ค.ศ. 1956 ในฐานะหน่วยงานภาคเอกชนของกลุ่มธนาคารโลก เพื่อพัฒนาเศรษฐกิจให้ก้าวหน้าโดยการลงทุนในโครงการที่แสวงหาผลกำไรและเชิงพาณิชย์เพื่อ ลดความยากจนและส่งเสริมการพัฒนา เป้าหมายที่ระบุไว้ของ IFC คือการสร้างโอกาสให้ผู้คนหลุดพ้นจากความยากจนและบรรลุมาตรฐานการครองชีพที่ดีขึ้น โดยการระดมทรัพยากรทางการเงินให้กับองค์กรเอกชน ส่งเสริมตลาดที่เข้าถึงได้และแข่งขันได้ สนับสนุนธุรกิจและหน่วยงานภาคเอกชนอื่น ๆ ตลอดจนสร้างงานและส่งมอบบริการที่จำเป็นแก่ผู้ซึ่งยากจนข้นแค้นหรือกลุ่มเปราะบาง

ตั้งแต่ปี 2009 เป็นต้นมา IFC ได้มุ่งเน้นไปที่ชุดเป้าหมายการพัฒนาที่โครงการต่าง ๆ ตามเป้าหมาย โดยเป้าหมายของบริษัทคือการเพิ่มโอกาส ทางการเกษตรที่ยั่งยืน พัฒนาบริการสุขภาพ และการศึกษา เพิ่มการเข้าถึงทางการเงินสำหรับลูกค้าระบบการเงินในระดับจุลภาค และธุรกิจ พัฒนาโครงสร้างพื้นฐาน ช่วยให้ธุรกิจขนาดเล็กเพิ่มรายได้ และลงทุนในสุขภาพภูมิอากาศ

## ดูเพิ่ม
* เอดจ์ (มาตรฐานอาคารเขียว)

## อ้างอิง

หมวดหมู่:องค์การที่ก่อตั้งในปี พ.ศ. 2499
หมวดหมู่:กลุ่มพัฒนาแห่งสหประชาชาติ
หมวดหมู่:สถาบันการเงินระหว่างประเทศ
หมวดหมู่:หน่วยงานพัฒนาระหว่างประเทศ
ศาลวนวิหาร

**ศาลวนวิหาร** ( *Shalban Bihar*) เป็นแหล่งโบราณคดีในมอินมตี อำเภอกุมิลลา ประเทศบังกลาเทศ ซากของศาลวนวิหารเป็นซากของอดีตวิหารพุทธแบบปาหาฑปุระ สร้างขึ้นในศตวรรษที่ 7 ประกอบด้วยกุฏิสงฆ์ 115 ห้อง และใช้งานเรื่อยมาถึงศตวรรษที่ 12 การขุดค้นทางโบราณคดีที่ศาลวนวิหารพบโบราณวัตถุอายุตั้งแต่ศตวรรษที่ 7-12

วิหารนี้ตั้งขึ้นโดย *ภพเทพ* (Bhava Deva) ผู้นำคนที่สี่ของจักรวรรดิเทพตอนต้น บนพื้นที่ขนาด 168 ตารรงเมตร ที่ในเวลานั้นเป็นย่านชานเมืองของนครเทพบรรพต (Devaparvata) ราชธานีชองสมตตะ ชื่อในอดีตของพื้นที่นี้คือ *ศาลวนราชรวรี* (Shalban Rajar Bari) ซึ่งแปลว่าที่พำนักของกษัตริย์ที่ศาลวน ก่อนที่ต่อมาจะเปลี่ยนเป็น *ศาลวนวิหาร* หลังการขึดพบหลักฐานทางโบราณคดีที่เสนอว่าพื้นที่นี้เป็นวิหารพุทธมากกว่า

การขุดค้นทางโบราณคดีค้นพบว่าศาลวนวิหารมีการสร้างใหม่สี่ระยะ โดยระยะแรกสุดตรงกับสมัยที่สาม ซึ่งเป็นโครงสร้างกลางรูปกากบาท (cruciform central shrine) ไม่ปรากฏหลักฐานของอารามขากสมัยที่หนึ่งและสองหลงเหลืออยู่ (ศตวรรษที่ 7) ในสมัยที่สี่และห้า (ศตวรรษที่ 9–10) มีการสร้างชั้นใหม่และขยายอาณาเขตของวิหารออกไปจากวิหารเดิม ภายในห้องกุฏิมีสิ่งน่าสนใจสองประการที่ค้นพบ ได้แก่เตาไฟซึ่งน่าจะมีไว้ประกอบอาหารภายในกุฏิ และแท่นฐานทำจากอิฐประดับลายซึ่งน่าจะมีไว้เป็นแท่นบูชาส่วนบุคคล วัตถุที่ขุดค้นได้จากศาลวนวิหาร เช่น จารึกทองแดงเจ็ดแผ่น, ประติมากรรมจากหิน ทองสัมฤทธิ์ และดินเผาเคลือบจำนวนมาก ตลอดจนวัตถุทองคำ 350 ชิ้น เป็นต้น

## ดูเพิ่ม
* โสมปุรมหาวิหาร
* วิกรมปุรวิหาร
* กันตชีววิหาร

## อ้างอิง
เขามัณฑะเลย์

**เขามัณฑะเลย์** (, ) เป็นเนินเขาสูง  ตั้งอยู่ทางตะวันออกเฉียงเหนือจากใจกลางเมืองมัณฑะเลย์ ประเทศพม่า ชื่อเมืองตั้งตามชื่อของเนินเขา เขามัณฑะเลย์ขึ้นชื่อเรื่องเจดีย์และอารามมากมาย และเป็นสถานที่จาริกแสวงบุญที่สำคัญสำหรับชาวพุทธพม่ามาเกือบสองศตวรรษ บนยอดเขามีเจดีย์ซุต้องปเย ทิวทัศน์มุมกว้างของเมืองจากยอดเขามัณฑะเลย์เพียงอย่างเดียวก็คุ้มค่าที่จะลองขึ้นบันได มีบันไดมุงหลังคาสี่ชั้นซึ่งทอดขึ้นเนินเขาทางทิศใต้ ทิศตะวันออกเฉียงใต้ ทิศตะวันตก และทิศเหนือ มีม้านั่งก่อปูนที่สะดวกสบายเรียงรายอยู่ตลอดบันไดเหล่านี้ขึ้นไป ปัจจุบันมีถนนวันเวย์ช่วยประหยัดเวลา และยังทำให้ผู้ที่ขึ้นบันไดไม่ได้สามารถขึ้นบันไดเลื่อนและขึ้นลิฟต์ไปยังเจดีย์บนยอดเขาได้

## คลังภาพ

ไฟล์:Mandalay Hill seen from Sagaing Hill.jpg|เขามัณฑะเลย์จากมุมมองบนเขาซะไกง์
ไฟล์:Mandalay Hill, Myanmar.JPG|เขามัณฑะเลย์จากคูน้ำพระราชวัง
ไฟล์: Chinthe, Mandalay Hill, Myanmar.JPG|รูปปั้นสิงห์ทางขึ้นเขาด้านทิศใต้
ไฟล์:Stairs to Sutaungpyai Pagoda.jpg|บันไดทางขึ้นสู่ยอดเขา
ไฟล์:View from Mandalay Hill (east).jpg|ลิฟต์ขี้นเขามัณฑะเลย์
ไฟล์:Mandalay Palace seen from Mandalay Hill.jpg|พระราชวังมัณฑะเลย์จากมุมมองบนเขา


## อ้างอิง
* Asian Historical Architecture: Mandalay Hill

หมวดหมู่:ภาคมัณฑะเลย์
หมวดหมู่:ภูเขาในประเทศพม่า
หมวดหมู่:สถานที่ท่องเที่ยวในประเทศพม่า
อเล็กซ์ เมอร์ฟี

**อเล็กซ์ เมอร์ฟี** (; เกิด 25 มิถุนายน 2004) เป็นนักฟุตบอลอาชีพชาวไอริช ปัจจุบันเล่นเป็นกองหลังให้แก่นิวคาสเซิลยูไนเต็ด เขาเป็นนักฟุตบอลเยาวชนทีมชาติสาธารณรัฐไอร์แลนด์ โดยหลักแล้วเล่นในตำแหน่งเซ็นเตอร์แบ็ก แต่เขายังสามารถเล่นเป็นแบ็กซ้ายได้ด้วย

## อาชีพ
### ระดับเยาวชน
เขามาจากแอนนาดาวน์ พ่อของเขาเป็นผู้ฝึกสอนที่คอร์ริบเซลติก ซึ่งเป็นสโมสรในบ้านเกิดของเขา โดยที่เมอร์ฟีลงเล่นจนกระทั่งย้ายไปร่วมทีมกอลเวย์ยูไนเต็ด ในปี 2019 เขาประเดิมสนามในระดับอายุไม่เกิน 15 ปี เมอร์ฟีลงประเดิมสนามให้กับทีมชุดใหญ่ของกอลเวย์ยูไนเต็ด ในปี 2020 พบกับแอทโลนทาวน์ด้วยวัยเพียง 16 ปีในตำแหน่งแบ็กซ้าย

### นิวคาสเซิลยูไนเต็ด
เมอร์ฟีย้ายจากกอลเวย์ยูไนเต็ดไปร่วมทีมนิวคาสเซิลยูไนเต็ดในเดือนกรกฎาคม 2022

ระหว่างฤดูกาล 2022–23 เมอร์ฟีฝึกซ้อมกับทีมชุดใหญ่ของนิวคาสเซิลยูไนเต็ด เขาลงเล่นในเกมกระชับมิตรทีมชุดใหญ่ โดยลงเล่นในเกมชนะอัลฮิลาลจากซาอุดีอาระเบีย 5–0 ที่รียาดในเดือนธันวาคม 2022 เขายังเป็นกัปตันทีมนิวคาสเซิลรุ่นอายุต่ำกว่า 21 ปีและเล่นได้ทั้งแบ็คซ้ายและเซ็นเตอร์แบ็ค

หลังจากสร้างความประทับใจในช่วงก่อนฤดูกาล 2023–24 เมอร์ฟีได้ลงเป็นตัวจริงให้กับทีมชุดใหญ่ในชัยชนะ 2–0 เหนือฟีออเรนตีนา โดยสามารถเก็บคลีนชีตและเล่นเต็ม 90 นาที เขาลงสนามนัดแรกในลีกให้กับนิวคาสเซิลเมื่อวันที่ 25 พฤศจิกายน ค.ศ. 2023 โดยลงเล่นเป็นตัวสำรองในนาทีที่ 87 แทนที่มิเกล อัลมิรอน ในเกมเหย้าที่ชนะเชลซี 4–1 ในเดือนพฤษภาคม ค.ศ. 2024 เมอร์ฟีเซ็นสัญญาระยะยาวฉบับใหม่กับนิวคาสเซิล เมื่อวันที่ 20 มกราคม ค.ศ. 2025 เขาถูกยืมตัวไปเล่นให้กับโบลตันวอนเดอเรอส์จนจบฤดูกาล

เขาได้ร่วมทัวร์พรีซีซั่นของนิวคาสเซิลในตะวันออกไกล แต่ในวันที่ 27 กรกฎาคม ค.ศ. 2025 ที่สิงคโปร์ เขากลับทำประตูตัวเองในเกมที่พ่ายให้กับอาร์เซนอล 3–2

## อ้างอิง

หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
พรรคสหภาพประชาธิปไตย

**พรรคสหภาพประชาธิปไตย** เป็นพรรคการเมืองสายสหภาพนิยมและอนุรักษ์ชาตินิยมของไอร์แลนด์เหนือ ก่อตั้งในปี 2514 ระหว่างเหตุการณ์เดอะทรับเบิลส์โดยเอียน เพสลีย์พร้อมกับดำรงตำแหน่งหัวหน้าพรรคนานกว่า 37 ปี ทางพรรคได้ประกาศจุดยืนว่าพวกเขาเป็นพรรคฝ่ายขวากลางถึงขวา ผลักดันประเด็นสังคมในแบบอนุรักษนิยม เช่น การต่อต้านการทำแท้ง การต่อต้านการสมรสของเพศเดียวกัน ยืนหยัดในวัฒนธรรมโปรเตสแตนต์ การต่อต้านชาตินิยมของชาวไอริชและแนวคิดสายสาธารณรัฐ การมีอคติต่อสหภาพยุโรปและสนับสนุนเบร็กซิต

## อ้างอิง

หมวดหมู่:องค์การที่ก่อตั้งในปี พ.ศ. 2514
หมวดหมู่:พรรคการเมืองสหราชอาณาจักร
อามาดู ดียาโล (นักฟุตบอลเกิด พ.ศ. 2546)

**อามาดู ดียาโล** (; เกิด 15 กุมภาพันธ์ 2003) เป็นนักฟุตบอลอาชีพชาวอังกฤษเชื้อสายกินี ปัจจุบันเล่นในตำแหน่งปีกให้กับฌีรงแด็งเดอบอร์โด เขาเป็นตัวแทนทีมชาติอังกฤษตั้งแต่รุ่นอายุไม่เกิน 15 ปีถึงรุ่นอายุไม่เกิน 17 ปี

## อาชีพ
### เวสต์แฮมยูไนเต็ด
ดียาโลเข้าร่วมทีมเยาวชนของเวสต์แฮมยูไนเต็ด เมื่อเขาอายุ 10 ขวบ และเขาได้เซ็นสัญญาอาชีพฉบับแรกกับสโมสรในปี 2020 อย่างไรก็ตามเขาแยกทางกับสโมสรในปี 2022 เนื่องจากเขาไม่เคยได้รับโอกาสลงเล่นให้ทีมชุดใหญ่เลย

### นิวคาสเซิลยูไนเต็ด
ในเดือนตุลาคม 2022 ดียาโลเข้าร่วมทีมเยาวชนของนิวคาสเซิลยูไนเต็ด เขามีชื่อในทีมชุดใหญ่เป็นครั้งแรกเมื่อเขามีชื่อเป็นตัวสำรองที่ไม่ได้ใช้ในเกมเยือนชนะแมนเชสเตอร์ยูไนเต็ด 3–0 ในคาราบาวคัพรอบที่ 4 เมื่อวันที่ 1 พฤศจิกายน 2023 ในวันที่ 25 พฤศจิกายน 2023 ดียาโลประเดิมสนามในลีกให้กับนิวคาสเซิลโดยเป็นตัวสำรองในนาทีที่ 90+3 แทนที่ลูอิส ไมลีย์ ในเกมที่ชนะเชลซี 4–1 ในบ้าน

## อ้างอิง

หมวดหมู่:ชาวอังกฤษเชื้อสายกินี
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ปีกฟุตบอล
เขาตาฮาต

**เขาตาฮาต** () เป็นยอดเขาสูงสุดในประเทศแอลจีเรีย มีความสูง 2,908 เมตร (9,541 ฟุต) ส่วนข้อมูลอื่นระบุว่ามีความสูง  ตาฮาตยังเป็นยอดสูงสุดในเทือกเขาอาฮักการ์ เมืองที่อยู่ใกล้กับภูเขานี้ที่สุดคือตามันรอซิตซึ่งอยู่ห่างออกไปทางทิศใต้   

## อ้างอิง

## แหล่งข้อมูลอื่น
* Mount Tahat Virtual Aerial Video 

ตาฮาต
ตาฮาต
หมวดหมู่:ทะเลทรายสะฮารา
หมวดหมู่:ทัวเรก
หมวดหมู่:จุดสูงสุดในแต่ละประเทศ
บาสเกตบอลชิงแชมป์โลก 2023 รอบคัดเลือก

การแข่งขัน**บาสเกตบอลชิงแชมป์โลก 2023 รอบคัดเลือก** เป็นกระบวนการคัดเลือก 30 ทีมจาก 32 ทีม เพื่อผ่านเข้ารอบการแข่งขันบาสเกตบอลชิงแชมป์โลก 2023 ในฐานะเจ้าภาพจัดการแข่งขันร่วม ฟิลิปปินส์ และ ญี่ปุ่น ต่างก็ผ่านการคัดเลือกโดยอัตโนมัติสำหรับการแข่งขันครั้งนี้ เมื่อพวกเขาได้รับสิทธิ์เป็นเจ้าภาพร่วมกันพร้อมกับเจ้าภาพร่วมอีกประเทศคือ อินโดนีเซีย

## ทีมที่ผ่านการคัดเลือก
thumb|right|upright=3.5|สถานะของประเทศที่เกี่ยวข้องกับบาสเกตบอลชิงแชมป์โลก 2023 ของ FIBA:

เจ้าภาพร่วม อินโดนีเซีย ไม่ได้รับสิทธิ์เข้าร่วมการแข่งขันหลักโดยตรง และต้องอยู่ในแปดทีมอันดับแรกใน FIBA Asia Cup 2022 เพื่อที่จะผ่านเข้ารอบการแข่งขันในฐานะเจ้าภาพร่วม ในวันที่ 18 กรกฎาคม ค.ศ. 2022 อินโดนีเซียเสียตำแหน่งหลังจากไม่ผ่านเข้ารอบก่อนรองชนะเลิศของเอเชียนคัพ

## ดูเพิ่ม
* บาสเกตบอลหญิงชิงแชมป์โลก

## อ้างอิง

## แหล่งข้อมูลอื่น
*

2023
บ
ไมเคิล อึนดีเวนี

**ไมเคิล อึงโกบีเล อึนดีเวนี** (; เกิด 2 ธันวาคม 2003) เป็นนักฟุตบอลอาชีพชาวอังกฤษเชื้อสายซิมบับเว ปัจจุบันเล่นเป็นกองหน้าให้กับนิวคาสเซิลยูไนเต็ด

## ชีวิตวัยเด็ก
เขามาจากทร็อกลีย์ เข้าเรียนที่โรงเรียนมัธยมเซนต์คัธเบิร์ต

## อาชีพ
เขาเป็นแฟนบอลนิวคาสเซิลยูไนเต็ด ตั้งแต่ในวัยเด็ก เขาเข้าทีมเยาวชนของนิวคาสเซิลยูไนเต็ดในปี 2016 เขาเซ็นสัญญาอาชีพฉบับแรกกับสโมสรในเดือนกรกฎาคม 2022 เขาขยายสัญญาฉบับนี้ในช่วงซัมเมอร์ปี 2023 เขาประเดิมสนามให้กับทีมชุดใหญ่ในลีกเมื่อวันที่ 25 พฤศจิกายน 2023 โดยลงมาเป็นตัวสำรองแทนที่แอนโทนี กอร์ดอนในนาทีที่ 90+2 ในเกมชนะเชลซี 4–1 ในบ้าน เขายังคงฝึกซ้อมกับทีมชุดใหญ่ของนิวคาสเซิลสำหรับนัดต่อไปซึ่งเป็นการแข่งขันยูฟ่าแชมเปียนส์ลีกเจอกับปารีแซ็ง-แฌร์แม็งในวันที่ 28 พฤศจิกายน 2023

## อ้างอิง

หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ชาวอังกฤษเชื้อสายซิมบับเว
เอียวหู (หยาง หยง)

**เอียวหู** มีชื่อในภาษาจีนกลางว่า **หยาง หยง** () ชื่อรอง **จื่อเจา** () เป็นขุนนางของรัฐจ๊กก๊กในยุคสามก๊กของจีน

## ประวัติ
เอียวหูเป็นชาวเมืองซงหยง (襄陽 *เซียงหยาง*) ในมณฑลเกงจิ๋ว ซึ่งอยู่บริเวณนครเซียงหยาง มณฑลหูเป่ย์ในปัจจุบัน เอียวหูเป็นคนในตระกูลเดียวกันเอียวหงี ได้ติดตามเล่าปี่เข้ามณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) ได้รับตำแหน่งเจ้าเมือง (太守 *ไท่โฉ่ว*) ของเมืองปากุ๋น (巴郡 *ปาจฺวิ้น*) และตำแหน่งนายทะเบียน (主簿 *จู่ปู้*) ของจูกัดเหลียง ทั้งเอียวหูและเอียวหงีอาศัยอยู่ริมแม่น้ำไกซุย (沔水 *เหมี่ยนฉุ่ย*) โดยเอียวหงีอาศัยอยู่ต้นน้ำและเอียวหูอาศัยอยู่ปลายน้ำ

ในช่วงที่เอียวหูเป็นนายทะเบียนของจูกัดเหลียงผู้เป็นอัครมหาเสนาบดีของรัฐจ๊กก๊กในยุคสามก๊ก เอียวหูเห็นจูกัดเหลียงตรวจสอบบัญชีด้วยตนเอง จึงแนะนำจูกัดเหลียงอย่างตรงไปตรงมาว่า "การปกครองรัฐก็เฉกเช่นเดียวกับการปกครองบ้าน มีการระบบจัดการและการแบ่งหน้าที่ให้ทำเป็นที่แน่นอน ยกตัวอย่างในการปกครองบ้าน บ่าวไพร่มีหน้าที่ทำนา หญิงรับใช้มีหน้าที่ทำอาหาร ไก่มีหน้าที่ขัน สุนัขมีหน้าที่เฝ้าบ้านป้องกันผู้ร้าย วัวมีหน้าที่บรรทุกของ และม้ามีหน้าที่ควบทางไกล แต่ละคนมีหน้าที่ของตนเอง แบ่งสรรปันส่วนอย่างชัดเจน เจ้านายจึงพักผ่อนได้อย่างสงบ อยู่กินได้อย่างสบายใจ หากลงมือจัดการทุกอย่างด้วยตนเอง โดยไม่แบ่งงานให้ทำ ก็มีแต่จะทำให้ตัวเองเหนื่อยล้าทั้งกายและใจ ในท้ายที่สุดก็ไม่สำเร็จการใด ๆ ความสามารถและสติปัญญาของนายท่านเทียบไม่ได้กับบ่าวไพร่ ไก่ และสุนัขไม่ใช่หรือ เทียบไม่ได้เลย แต่นายท่านกลับกระทำขัดกับหลักการของผู้เป็นนาย" เอียวหงียังยกตัวอย่างอุทาหรณ์จากกรณีของปิ่ง จี๋ (丙吉) และตันแผง (陳平 *เฉินผิง*) เพื่อเน้นย้ำถึงความสำคัญของการแบ่งงานและความรับผิดชอบ จูกัดเหลียงขอบคุณเอียวหูสำหรับความคิดเห็นนี้

ต่อมาเอียวหูได้เป็นขุนนางสำนักตะวันออก (東曹屬 *ตงเฉาฉู่*) ทำหน้าที่คัดเลือกคนเข้ารับราชการ เอียวหูเสียชีวิตระหว่างปฏิบัติหน้าที่ จูกัดเหลียงเสียใจอย่างมากและร้องไห้เป็นเวลา 3 วัน ในช่วงเวลาเดียวกัน ล่าย สฺยง (賴厷) บุตรชายของล่าย กง (賴恭)  ผู้เป็นเสมียนของสำนักตะวันตก (西曹令史 ซีเฉาลิ่งฉื่อ) ก็เสียชีวิตเช่นกัน จูกัดเหลียงเขียนจดหมายถึงเตียวอี้และเจียวอ้วนว่า "เหล่าขุนนางได้สูญเสียล่าย สฺยง ส่วนเหล่าขุนทหารก็สูญเสียเอียวหู นี่เป็นการสูญเสียครั้งใหญ่ของราชสำนัก" 

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนนางของจ๊กก๊ก
รัฐสภาอิตาลี

**รัฐสภาอิตาลี** (อิตาลี: *Parlamento italiano*) เป็นสภาระดับชาติของสาธารณรัฐอิตาลี ใช้ระบบสภาคู่ประกอบไปด้วยสมาชิก 600 คน แบ่งเป็นสภาผู้แทนราษฎร 400 คน มาจากการเลือกตั้งโดยตรงทั้งหมด วุฒิสภา 200 คน มาจากการเลือกตั้งโดยตรงพร้อมทั้งยังมีสมาชิกวุฒิสภาอีกจำนวนเล็กน้อยในฐานะ "วุฒิสมาชิกตลอดชีพ" มาจากการแต่งตั้งของประธานาธิบดี

ทั้งสองสภาเป็นอิสระจากกันและไม่มีการประชุมร่วมกันยกเว้นสิ่งที่กำหนดไว้ในรัฐธรรมนูญอิตาลี โดยได้ระบุไว้ให้ทั้งสองสภามีอำนาจในการออกกฎหมายเท่ากันซึ่งไม่เหมือนกับการปกครองระบบรัฐสภาของประเทศส่วนใหญ่ อย่างไรก็ตามสมาชิกรัฐสภาไม่สามารถดำรงตำแหน่งพร้อมกันทั้งสองสภาได้

## อ้างอิง


หมวดหมู่:รัฐสภาแบ่งตามประเทศ
หมวดหมู่:สภานิติบัญญัติระบบสองสภา
หมวดหมู่:รัฐบาลอิตาลี
ฮานะ ชิมาโนะ

**ฮานะ ชิมาโนะ** (, เกิด 17 สิงหาคม) เป็น นักพากย์หญิงชาวญี่ปุ่น เกิดที่จังหวัดชิบะ สังกัดแอกเซลวัน เธอเริ่มต้นอาชีพนักพากย์ในปี พ.ศ. 2562 และในปี พ.ศ. 2567 เธอได้รับบทนำครั้งแรกในฐานะคิโนะ ฮิมาริ ใน กระซิบรักเป็นทำนองร้องบอกเธอ

## ชีวประวัติ
ชิมาโนะเริ่มมีความสนใจในอนิเมะตั้งแต่เธอยังเด็กเมื่อเธอได้ชมเรื่อง *[[แม่มดน้อยโดเรมี]]* ทางโทรทัศน์ เมื่อเธออยู่ชั้นประถมศึกษา เธอชอบดู *[[ซุปเปอร์!! หัวหน้าห้องสาวเจ้าเสน่ห์]]* และ *[[คิราริ สาวใสหัวใจเกินร้อย]]* รวมถึงซีรีส์อื่น ๆ ทางโทรทัศน์ และยังอ่าน *[[นินจาคาถาโอ้โฮเฮะ]]* และ *[[กินทามะ]]* อีกด้วย เธอเริ่มคิดว่าตัวเองเป็นโอตากุหลังจากที่กลายเป็นแฟนตัวยงของอนิเมะเรื่อง *กินทามะ* และ ''ปริ๊นซ์ ออฟ เทนนิส เจ้าชายลูกสักหลาด'' เธอยังติดตามการฉายซ้ำทางโทรทัศน์และละครเวทีของพวกเขาด้วย

ความสนใจของเธอในการพากย์เสียงพัฒนาขึ้นหลังจากการค้นคว้าเกี่ยวกับซีรีส์ *[[เคโมโนะ โนะ โซจา เอริน]]* บนอินเทอร์เน็ต และค้นพบว่า เค็นอิจิ ซูซูมูระ ผู้ให้เสียง Ial ยังให้เสียงโอคิตะ โซโกะ ใน *กินทามะ* อีกด้วย เธอได้รับกำลังใจให้ทำงานพากย์เสียงมากขึ้น หลังจากเพื่อนร่วมชั้นฝากข้อความให้กำลังใจเธอให้ทำเช่นนั้นในหนังสือรุ่นการสำเร็จการศึกษา 
ชิมาโนะเริ่มร่วมงานกับสังกัดแอกเซลวัน ในปี พ.ศ. 2562 ในปี พ.ศ. 2566 เธอได้รับเลือกให้รับบทนำครั้งแรก โดยรับบทเป็นคิโนะ ฮิมาริ ตัวเอกจากซีรีส์อนิเมะเรื่อง *[[กระซิบรักเป็นทำนองร้องบอกเธอ]]* โดยเธอยังได้ร้องเพลงปิดของซีรีส์ด้วย นอกจากนี้ เธอยังรับหน้าที่เป็นพิธีกรรายการวิทยุส่งเสริมการขายของร้านค้าปลีกสินค้าอนิเมะมือสอง Lashinbang ระหว่างเดือนมกราคมถึงมิถุนายน พ.ศ. 2567 อีกด้วย

## ชีวิตส่วนตัว
ชิมาโนะมีใบรับรองในด้านการทำบัญชีและการประมวลผลข้อมูล เธอบอกว่าการกิน การสะสมฟิกเกอร์ชิบะอินุ และการไปเยี่ยมศาลเจ้าและวัดต่าง ๆ เป็นงานอดิเรกของเธอ และเธอเล่นทรอมโบนได้

## ผลงานพากย์
### อนิเมะโทรทัศน์
;พ.ศ. 2564
* *[[ลาก่อนคราเมอร์ของฉัน]]* รับบทเป็น โคบายาชิ อาโออิ

;พ.ศ. 2567
* *[[กระซิบรักเป็นทำนองร้องบอกเธอ]]* รับบทเป็น คิโนะ ฮิมาริ
* *[[วันเดอร์ฟูล พริตตี้เคียว!|วันเดอร์ฟูล พรีเคียว!]]* รับบทเป็น เอมะ, Nanami Kanie, Kirarin Fawn

;พ.ศ. 2568
* *[[สุขใดเล่า จะเท่ามื้ออร่อย]]* รับบทเป็น คาวาอิ มาโกะ

### วิดีโอเกม
;พ.ศ. 2569
* *[[สาวม้าโมเอะ]]* รับบทเป็น วิคตัวร์ปิซา

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดชิบะ
หมวดหมู่:นักพากย์หญิงชาวญี่ปุ่น
ถ้ำพระยานคร

[thumb|[พระที่นั่งคูหาคฤหาสน์ภายในถ้ำพระยานคร]]

**ถ้ำพระยานคร** เป็นถ้ำตั้งอยู่ที่อุทยานแห่งชาติเขาสามร้อยยอด ในตำบลสามร้อยยอด อำเภอสามร้อยยอด จังหวัดประจวบคีรีขันธ์ ในถ้ำมีพระที่นั่งคูหาคฤหาสน์ ซึ่งเป็นพลับพลาแบบจตุรมุขสร้างในสมัยรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งเป็นฝีพระหัตถ์ของพระวรวงศ์เธอ กรมหมื่นปราบปรปักษ์

## ประวัติ
ถ้ำพระยานครตั้งอยู่บนไหล่เขาลูกหนึ่งในทิวเขาสามร้อยยอด อันเป็นส่วนหนึ่งของอุทยานแห่งชาติเขาสามร้อยยอด สาเหตุที่ถ้ำแห่งนี้ได้ชื่อว่าถ้ำพระยานคร เนื่องจากพระยานครผู้ครองเมืองนครศรีธรรมราชเป็นผู้พบ แต่ยังไม่ทราบแน่ชัดว่าเป็นพระยานครคนใด ที่พอจะเข้าเค้าว่าเป็นผู้มาพบถ้ำนี้มี 2 คนซึ่งมีชีวิตอยู่ในสองสมัย คือ สมัยกรุงศรีอยุธยาและสมัยรัตนโกสินทร์ สมัยกรุงศรีอยุธยา คือ ในรัชสมัยสมเด็จพระนารายณ์มหาราช (พ.ศ. 2199–2231) พระยานครสั่งประหาร ศรีปราชญ์ซึ่งถูกเนรเทศไปอยู่เมืองนครศรีธรรมราชโดยมิได้รับพระบรมราชานุญาต ในระหว่างเดินทางไปเข้าเฝ้าได้หลบคลื่นลมและพระราชอาญาไปอยู่ที่ถ้ำนี้แต่ท้ายที่สุดก็ถูกประหารชีวิตที่ถ้ำนี้ 

ส่วนในสมัยกรุงรัตนโกสินทร์ ตรงกับสมัยพระบาทสมเด็จพระพุทธยอดฟ้าจุฬาโลกมหาราช (พ.ศ. 2325–2352) ไทยมีการสงครามกับพม่า (ตรงกับสมัยพระเจ้าปดุง) พระยานครถูกพม่าหลอกว่าเมืองหลวงแตกจึงหนีต่อมาสอบสวนความจริงได้แล้ว โปรดฯ ให้กลับไปครองเมืองนครศรีธรรมราชตามเดิมระหว่างเดินทางเจอคลื่นลมจัด จึงได้หลบไป และพบถ้ำนี้เข้า โดยระหว่างทางไปถ้ำมีบ่อน้ำกรุด้วยอิฐดินเผารูปสี่เหลี่ยมคางหมู กว้าง 1 เมตร ลึก 4 เมตร เรียกว่า "บ่อพระยานคร" สันนิษฐานว่าพระยานครเป็นผู้สร้างขึ้น

ในสมัยรัตนโกสินทร์มีพระมหากษัตริย์หลายพระองค์เสด็จพระราชดำเนินมายังถ้ำนี้ ได้แก่ พระบาทสมเด็จพระจอมเกล้าเจ้าอยู่หัว โดยมีหลักฐานเสด็จพระราชดำเนินเมื่อคราวเสด็จพระราชดำเนินมณฑลปักษ์ใต้ พระบาทสมเด็จพระจุลจอมเกล้าเจ้าอยู่หัวรัชกาลที่ 5 ได้เสด็จไปที่ถ้ำนี้หลายครั้ง ได้แก่  พ.ศ. 2406, 2429, 2431, 2432 และ 2433 พระบาทสมเด็จพระมงกุฎเกล้าเจ้าอยู่หัว 
พระบาทสมเด็จพระปกเกล้าเจ้าอยู่หัว และพระบาทสมเด็จพระมหาภูมิพลอดุลยเดชมหาราช บรมนาถบพิตร ก็เคยเสด็จพระราชดำเนินมา

## ลักษณะ
ถ้ำพระยานครเป็นถ้ำขนาดใหญ่ ภายในถ้ำมีหินงอก หินย้อยเป็นเชิงชั้นเหมือนม่าน บางส่วนก็หยดย้อยลงมาเป็นรูปร่างต่าง ๆ โดยสองคูหามีปล่องด้านบน ส่วนด้านล่างในถ้าเป็นป่าต้นไม้ค่อนข้างสูงชะลูด ภายด้านในถ้ำจะพบประติมากรรมธรรมชาติที่เกิดขึ้นจากหินปูน เช่น สะพานหินธรรมชาติ หินรูปร่างคล้ายหัวจระเข้ ซึ่งเกิดขึ้นจากการกัดกร่อนโดยน้ำตามธรรมชาติ

## อ้างอิง

หมวดหมู่:อำเภอสามร้อยยอด
หมวดหมู่:ถ้ำในประเทศไทย
หมวดหมู่:ภูมิศาสตร์ของจังหวัดประจวบคีรีขันธ์
หมวดหมู่:สถานที่ท่องเที่ยวในจังหวัดประจวบคีรีขันธ์
55:15 Never Too Late

**55:15 Never Too Late** เป็นละครโทรทัศน์ไทยแบบสตรีมมิ่งปี 2564 นำแสดงโดย กรภัทร์ เกิดพันธุ์, กัญญรัตน์ เรืองรุ่ง, ธนวัฒน์ รัตนกิจไพศาล, เค เลิศสิทธิชัย, เบญญาภา จีนประสม, วสุ แสงสิงแก้ว, สินจัย เปล่งพานิช, ทรงสิทธิ์ รุ่งนพคุณศรี, อัมรินทร์ นิติพน และ คาร่า พลสิทธิ์

กำกับโดย ษรัณยู จิราลักษม์ ผลิตโดยจีเอ็มเอ็มทีวี และจัดจำหน่ายโดยดิสนีย์+ ฮอตสตาร์ แต่เพียงผู้เดียวเป็นครั้งแรก ซีรีส์เรื่องนี้เป็น 1 ใน 16 ซีรีส์ทางโทรทัศน์ของจีเอ็มเอ็มทีวี ประจำปี 2564 ที่ประกาศในงาน “GMMTV 2021: The New Decade Begins” เมื่อวันที่ 3 ธันวาคม 2563 

ละครซีรีส์เรื่องนี้ออกอากาศตอนแรกทางช่องฮอตสตาร์ เมื่อวันที่ 6 ธันวาคม 2564 ขณะที่ออกอากาศตอนแรกทางช่องจีเอ็มเอ็ม 25 เมื่อวันที่ 5 มกราคม 2565 ออกอากาศทุกวันพุธและพฤหัสบดี เวลา 20:30 น. (เวลามาตรฐานไทย) แทนที่ช่วงเวลาของรักของผม ขนมของคุณ ตัวอย่างอย่างเป็นทางการของซีรีส์นี้เผยแพร่เมื่อวันที่ 25 พฤศจิกายน พ.ศ. 2564 โดยจีเอ็มเอ็มทีวีพร้อมด้วยรายชื่อนักแสดงและตัวละครอย่างเป็นทางการ

## เรื่องย่อ
ติดตามตัวละคร 5 ตัวในวัย 55 ปี ซึ่งวันหนึ่งพวกเขาตื่นขึ้นมาในวัย 15 ปีอีกครั้ง สันต์ นักพากย์มืออาชีพ เจญ่า นักร้องดังที่ดังในช่วงทศวรรษที่ 1980 ทรงพล เจ้าของบาร์ อมรเทพ อดีตนักมวยที่ปัจจุบันเป็นเจ้าของเวทีมวย และ จารุณี ครูมัธยม ตัวละครทั้ง 5 มีโอกาสครั้งที่สองในการไล่ตามความฝันและแรงบันดาลใจของพวกเขาด้วยการพลิกชีวิตใหม่เมื่ออายุ 15 ปี

## นักแสดง
### นักแสดงหลัก
* วสุ แสงสิงแก้ว รับบท สันต์ (อายุ 55 ปี)
* ทรงสิทธิ์ รุ่งนพคุณศรี รับบท ทรงพล (อายุ 55 ปี)
* สินจัย เปล่งพานิช รับบท เจญ่า (อายุ 55 ปี)
* อัมรินทร์ นิติพน รับบท อมรเทพ (อายุ 55 ปี)
* คาร่า พลสิทธิ์ รับบท จารุณี (อายุ 55 ปี)
* กรภัทร์ เกิดพันธุ์ รับบท สันต์ (อายุ 15 ปี)
* เค เลิศสิทธิชัย รับบท อมรเทพ (อายุ 15 ปี)
* กัญญรัตน์ เรืองรุ่ง รับบท เจญ่า (อายุ 15 ปี)
* ธนวัฒน์ รัตน์กิจไพศาล รับบท ทรงพล (อายุ 15 ปี)
* เบญญาภา จีนประสม รับบท จารุณี (อายุ 15 ปี)

### นักแสดงสมทบ
* เกรซ มหาดำรงค์กุล รับบท ปริม
* กฤษณ เศรษฐธำรงค์ รับบท พ่อของจารุณี
* อนุสรณ์ มณีเทศ รับบท เมธี
* ลักขณา ศิริวงศ์ รับบท เปา
* อณูวรรณ จิรนันท์ธวัช รับบท
* วีรยุทธ จันทร์สุข รับบท บอม
* ไมเคิล เชาวนาศัย รับบท เพื่อนทรงพล
* ทวินันท์ อนุกูลประเสริฐ รับบท ปังปอนด์
* ภวินท์ กุลการัณยวิชญ์ รับบท พิภู
* ปาหุณ จิยะเจริญ รับบท พฤกษ์
* สุรีย์ญะเรศ ยะคะเรศ รับบท หนอยแน่
* ปรียาภัทย์ หล่อสุวรรณศิริ รับบท จุ๋ม 
* ณัฐศารัศมิ์ พงศ์ภานุมาศไพศาล รับบท 
* นภสร วีระยุทธวิไล รับบท ปริม (วัยรุ่น)
* แพรขวัญ ผ่องสกุล รับบท กีกี้
* ณัฐชัย ศิรินันทโชติ รับบท 

### นักแสดงรับเชิญ

* สุนทร มีศรี รับบท พ่อของแซน
* สหภาพ วงศ์ราษฎร์ รับบท มิกซ์
* พิรพัฒน์ วัฒนเศรษสิริ รับบท เอิร์ท

## อ้างอิง

หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:จีเอ็มเอ็มทีวี
หมวดหมู่:จีเอ็มเอ็ม 25
หมวดหมู่:ละครโทรทัศน์แนวชีวิตในสถานศึกษาไทย
นาตาชา จุลานนท์

**นาตาชา จุลานนท์** (เกิด 19 เมษายน พ.ศ. 2536)  เป็นนักแสดงและพิธีกรหญิงชาวไทย สังกัดสถานีวิทยุโทรทัศน์ไทยทีวีสีช่อง 3

## ประวัติ
นาตาชา เกิดเมื่อวันที่ 19 เมษายน พ.ศ. 2536 เป็นลูกสาวคนโตของทวีรัตน์ ด่านอุดมกิจ กับธัญรัตน์ จุลานนท์ มีพี่น้อง 2 คน เธอมีศักดิ์เป็นหลานตาพลเอก สุรยุทธ์ จุลานนท์ ประธานองคมนตรี และอดีตนายกรัฐมนตรีไทยคนที่ 24 เนื่องจากตาของเธอเป็นพี่ชายพลเอกสุรยุทธ์ สำเร็จการศึกษาระดับปริญญาตรี คณะมนุษยศาสตร์ สาขาวิชาภาษาอังกฤษ จากมหาวิทยาลัยหอการค้าไทย พร้อมกับยังเป็นดาวคณะอีกด้วย

## เข้าสู่วงการบันเทิง
นาตาชา เข้าสู่วงการจากการถูกทาบทามให้มาถ่ายแบบโดยเธอได้รับค่าตัวครั้งแรก 3,500 บาท ต่อมาเธอถูกเพื่อนแอบส่งประวัติไปแคสเป็นพิธีกรรายการสตรอเบอร์รี่ชีสเค้ก ทำให้ได้เข้าสู่วงการอย่างเต็มตัว ต่อมาเธอได้รู้จักกับอดีตผู้จัดการดาราและนักปั้นชื่อดังผู้ล่วงลับ นิรุณ ลิ้มสมวงศ์ หรือ โกโก้ ที่คอยป้อนงานให้เธอมากมาย จากนั้นจึงได้พาเธอมาเทสต์หน้ากล้องและเซ็นสัญญาเป็นนักแสดงในสังกัดช่อง 3 และได้ไปเรียนการแสดงกับรสสุคนธ์ กองเกตุ หรือ ครูเงาะ ครูสอนการแสดงชื่อดัง

โดยผลงานละครเรื่องแรกของเธอคือเรื่องพ่อครัวหัวป่าก์ เมื่อปี 2560 โดยแสดงเป็น มินนี่ เจ้าของบริษัททัวร์เพื่อนสนิทของ ทองตรา นางเอกของเรื่อง ตามด้วยบท แพรพรรณ คุณหนูโปรไฟล์เลิศในละครเรื่องพ่อยุ่งลุงไม่ว่าง ที่ออกอากาศในช่วงปลายปีเดียวกัน จากนั้นจึงมีผลงานเรื่อยมา

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

## อ้างอิง

หมวดหมู่:สกุลจุลานนท์
หมวดหมู่:นักแสดงหญิงชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักธุรกิจชาวไทย
หมวดหมู่:นักแสดงละครโทรทัศน์หญิงชาวไทย
อาริซะ คิโยโตะ

**อาริซะ คิโยโตะ** (, 7 พฤศจิกายน 1989 –) เป็นนักพากย์หญิงชาวญี่ปุ่น สังกัดอครอสเอนเทอร์เทนเมนต์ เกิดที่จังหวัดเฮียวโงะ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2532
หมวดหมู่:บุคคลจากจังหวัดเฮียวโงะ
หมวดหมู่:นักพากย์หญิงชาวญี่ปุ่น
พิพิธภัณฑ์ ณ จุดต่ำสุดของโลก

**พิพิธภัณฑ์ ณ จุดต่ำสุดของโลก** (; ) เป็นพิพิธภัณฑ์ที่ตั้งอยู่ในพื้นที่เฆารุศศอฟี () อำเภออัลอัฆวารุลญะนูบียะฮ์ () เขตผู้ว่าราชการอัลกะร็อก ในหุบเขาจอร์แดน ประเทศจอร์แดน พิพิธภัณฑ์แห่งนี้อุทิศให้กับการจัดแสดงโบราณวัตถุทางประวัติศาสตร์และซากทางโบราณคดี

## ประวัติ
แนวคิดในการสร้างพิพิธภัณฑ์นี้มีประวัติย้อนไปในคริสต์ทศวรรษ 1990 ซึ่งเสนอโดยกอนสตันดีโนส โปลีติส () นักโบราณคดีจากสมาคมกรีกเพื่อการศึกษาตะวันออกใกล้ () และกรมโบราณวัตถุของจอร์แดนหลังจากการขุดค้นในพื้นที่ ใน พ.ศ. 2539 บริษัทอาหรับโปแตช () ให้ทุนสนับสนุนการก่อสร้างพิพิธภัณฑ์แห่งนี้ โดยบริษัทอาหรับโปแตชได้ให้จอร์จ ฮะกีม (Georges Hakim) สถาปนิกชาวเลบานอนออกแบบอาคารพิพิธภัณฑ์ ซึ่งรัฐบาลจอร์แดนได้ให้ทุนสนับสนุนการก่อสร้างใน พ.ศ. 2547 อาคารพิพิธภัณฑ์แล้วเสร็จในปี 2549 ต่อมาในปี 2550 กระทรวงการท่องเที่ยวและโบราณวัตถุจอร์แดนได้ติดต่อกับสมาคมกรีกเพื่อการศึกษาตะวันออกใกล้เพื่อออกแบบนิทรรศการบางส่วนของพิพิธภัณฑ์ให้เสร็จสมบูรณ์ พิพิธภัณฑ์แห่งนี้เปิดตัวครั้งแรกใน พ.ศ. 2555

## งานสะสม
พิพิธภัณฑ์แห่งนี้รวบรวมชุดสิ่งสะสมเครื่องเซรามิกยุคสำริด โมเสกประดับอารามไบแซนไทน์ พิพิธภัณฑ์มีเครื่องแต่งกายแบบกรีก-โรมัน ซึ่งค้นพบที่ซากโบราณสถานก็อยซูน () พิพิธภัณฑ์แห่งนี้ยังมีป้ายสุสานของชาวคริสต์จากซากเมืองโศอาร์ () อีกด้วย นอกจากนี้ยังมีกระเบื้องโมเสกทางเท้าที่สมบูรณ์จาก พิพิธภัณฑ์มีห้องปฏิบัติการสำหรับการบูรณะโบราณวัตถุ ซึ่งส่วนใหญ่จะเป็นกระเบื้องโมเสกโบราณ นอกจากนี้ พิพิธภัณฑ์ยังมีเครื่องปั้นดินเผาอายุ 5,000 ปีที่ย้อนกลับไปถึงยุคสำริดอีกด้วย พิพิธภัณฑ์ยังมีการจัดแสดงนิทรรศการหัตถกรรมที่มาจากชุมชนในจอร์แดน

## ระเบียงภาพ

ไฟล์:MuLPE 06.jpg|เครื่องปั้นดินเผาโบราณ
ไฟล์:MuLPE 07.jpg|สิ่งจัดแสดงในพิพิธภัณฑ์
ไฟล์:MuLPE 08.jpg|แม่พิมพ์เครื่องมือโลหะ


## อ้างอิง

## แหล่งข้อมูลอื่น
* 

หมวดหมู่:พิพิธภัณฑ์ในประเทศจอร์แดน
หมวดหมู่:ทะเลเดดซี
หมวดหมู่:พิพิธภัณฑ์โบราณคดี
หมวดหมู่:พิพิธภัณฑ์ที่ก่อตั้งในปี พ.ศ. 2555
ดาวแอลกอล

**ดาวแอลกอล** () หรือรู้จักกันในอีกชื่อว่า **ดาวปีศาจ** () เป็นระบบดาวสามดวงที่อยู่ในกลุ่มดาวเพอร์ซิอัสซึ่งประกอบด้วย Aa1 ซึ่งเป็นดาวยักษ์น้ำเงินที่เราเห็นอยู่ และ Aa2 ซึ่งเป็นดาวแคระเหลืองอมขาว และสุดท้าย Ab ซึ่งเป็นดาวแคระส้ม นอกจากนี้ดาวแอลกอลยังเป็นดาวที่สว่างที่สุดบนท้องฟ้าในลำดับที่ 59

## ดูเพิ่ม
*ระบบดาวสามดวง
thumb|ภาพของ'''ดาวแอลกอล''' Aa1 และ Aa2 ที่กำลังโคจรอยู่ ซึ่งถ่ายโดย '''CHARA''' ('''C'''enter for '''H'''igh '''A'''ngular '''R'''esolution '''A'''stronomy)

## อ้างอิง


หมวดหมู่:กลุ่มดาวเพอร์ซิอัส
หมวดหมู่:ระบบดาวสามดวง
หมวดหมู่:ดาวแปรแสง